**PROCEDURĂ OPERAȚIONALĂ**

**PRIVIND FUNCȚIONAREA PIEȚEI ENERGIEI ELECTRICE**

**PENTRU ZIUA URMĂTOARE**

**Întocmit:**

**Societatea Operatorul Pieței de Energie M S.R.L.**

**NOIEMBRIE 2024**

**LISTA DE CONTROL A REVIZIILOR**

Documentul revizuit:

|  |  |  |  |
| --- | --- | --- | --- |
| **Nr. crt.** | **Rev.** | **Data** | **Revizia se referă la modificări efectuate conform prevederilor din:** |
|  |  |  |  |
|  |  |  |  |
|  |  |  |  |

**CUPRINS**

[1. SCOP 4](#_Toc173248419)

[2. DOMENIUL DE APLICARE 4](#_Toc173248420)

[3. ACRONIME 4](#_Toc173248421)

[4. DEFINIŢII 5](#_Toc173248422)

[5. DOCUMENTE DE REFERINŢĂ 6](#_Toc173248423)

[6. ORGANIZAREA PIEȚEI PENTRU ZIUA URMĂTOARE 7](#_Toc173248424)

[6.1. PARTICIPAREA LA PZU 7](#_Toc173248425)

[6.2. ASPECTE GENERALE 8](#_Toc173248426)

[6.3. OFERTAREA PE PZU 9](#_Toc173248427)

[A) Caracteristicile ofertelor pe PZU 10](#_Toc173248428)

[B) Conținutul ofertelor pe PZU 11](#_Toc173248429)

[C) Formatul ofertelor pe PZU 11](#_Toc173248430)

[D) Înregistrarea ofertelor în sistemul de tranzacţionare al PZU 12](#_Toc173248431)

[E) Validarea ofertelor 12](#_Toc173248432)

[6.4. TRANZACȚIONAREA PE PZU 13](#_Toc173248433)

[6.5. FUNCȚIONAREA ÎN REGIM NORMAL ȘI MĂSURI SPECIALE 14](#_Toc173248434)

[6.6. STABILIREA CANTITĂȚILOR ȘI A PREȚULUI DIN TRANZACȚIONARE 15](#_Toc173248435)

[A) Algoritmul utilizat 15](#_Toc173248436)

[B) Reguli specifice privind stabilirea prețului 15](#_Toc173248437)

[C) Principii privind executarea ofertelor și stabilirea cantităților tranzacționate 16](#_Toc173248438)

[6.7. CONFIRMAREA TRANZACȚIILOR 16](#_Toc173248439)

[A) Emiterea confirmărilor tranzacțiilor 16](#_Toc173248440)

[B) Întârzierea generării confirmărilor de tranzacții 17](#_Toc173248441)

[C) Contestații la confirmările de tranzacții 17](#_Toc173248442)

[6.8. DECONTAREA 17](#_Toc173248443)

[6.9. SITUAŢIILE DE URGENŢĂ 18](#_Toc173248444)

[6.10. COMUNICAREA OPEE ÎN CADRUL PROCESULUI DE TRANZACȚIONARE 19](#_Toc173248445)

[7. ANEXE 20](#_Toc173248446)

[ANEXA 1 – TIPURI DE OFERTE DISPONIBILE ÎN SISTEMUL DE TRANZACȚIONARE 20](#_Toc173248447)

[ANEXA 2 – DREPTURI ȘI RESPONSABILITĂȚI 21](#_Toc173248448)

[1. Participantul la PZU are următoarele drepturi 21](#_Toc173248449)

[2. Participantul la PZU are următoarele responsabilități 21](#_Toc173248450)

[3. OPEE are următoarele drepturi 22](#_Toc173248451)

[4. OPEE are următoarele responsabilități 23](#_Toc173248452)

[5. PRE din care face parte un Participant la PZU (fără a fi participant la PZU) are următoarele drepturi: 23](#_Toc173248453)

[6. PRE din care face parte un Participant la PZU (fără a fi participant la PZU) are următoarele responsabilități: 24](#_Toc173248454)

# 1. SCOP

1.1. Procedura operațională privind funcționarea pieței energiei electrice pentru ziua următoare (numită în continuare „Procedura”) are drept scop aplicarea prevederilor Regulilor Pieței energiei electrice privind funcțonarea Pieței energiei electrice pentru Ziua Următoare și a procesului de tranzacționare pe Piața pentru Ziua Următoare.

1.2. Regulile Pieţei energiei electrice pentru Ziua Următoare (**PZU**) stabilesc principiile, regulile și mecanismele referitoare la formarea prețurilor și relațiile comerciale pe piața energiei electrice pentru ziua următoare asigurând un cadru centralizat de piaţă pentru vânzarea şi cumpărarea energiei electrice de către participanţii la piaţa angro de energie electrică, necesar pentru:

* a facilita formarea unei pieţe angro de energie electrică la nivel naţional în condiţii de concurenţă, transparenţă şi nediscriminare;
* stabilirea preţurilor de referinţă pentru alte tranzacţii din piaţa angro.

# 2. DOMENIUL DE APLICARE

2.1. Prezenta procedură se aplică de către:

2.1.1. Participanții Pieței de energie electrică pentru Ziua Următoare;

2.1.2. Operatorul Pieţei de energie electrică pentru Ziua Următoare, OPEM S.R.L.;

2.1.3. Operatorilor de sistem;

2.2. Procedura priveşte detalierea cadrului de organizare și funcţionare a Pieţei energiei electrice pentru Ziua Următoare;

2.3. Toate aspectele legate de participarea pe PZU se raportează la ore EET (East European Time).

# 3. ACRONIME

|  |  |  |
| --- | --- | --- |
| ANRE | - | Agenția Națională pentru Reglementare în Energetică a Republicii Moldova; |
| EET | - | Ora Europei Răsăritene; |
| Euphemia | - | Pan-European Hybrid Electricity Market Integration Algorithm (algoritmul de tranzacționare european); |
| OPEE | - | Operatorul Pieței de Energie Electrică M S.R.L. (OPEM S.R.L.); |
| OST | - | Operatorul Sistemului de Transport; |
| PIP | - | Preţ de Închidere a Pieţei; |
| PRE | - | Parte Responsabilă cu Echilibrarea; |
| PRE-PZU | - | Parte Responsabilă cu Echilibrarea constituită de OPEM S.R.L. pentru PZU; |
| PZU | - | Piaţa de energie electrică pentru Ziua Următoare; |
| RPEE | - | Regulile pieței energiei electrice aprobate prin Hotărârea Consiliului de administrație al ANRE nr. 283/2020 din 07 august 2020, cu modificările și completările ulterioare; |
| SE | - | Sistemul Electroenergetic Naţional; |
| ST |  | Sistemul de tranzacționare PZU. |

#

# 4. DEFINIŢII

* + 1. În înţelesul prezentei Proceduri se utilizează termenii și noțiunile definite în Legea cu privire la energia electrică nr. 107/2016 din 27.05.2016, cu modificările şi completările ulterioare, în Regulile pieței energiei electrice aprobate prin Hotărârea Consiliului de administrație al ANRE nr. 283/2020 din 07 august 2020, cu modificările şi completările ulterioare, precum și următorii termeni și noțiuni:
		2. *Canal de comunicare acceptat* – Web-site, e-mail, telefon;
		3. *Căi de comunicaţie proprii* – Totalitatea sistemelor de transmitere/recepţie de date deţinute de OPEE, respectiv de participanţii la PZU şi OST;
		4. *Certificat temporar de acces la PZU* – Certificat digital cu durată limitată la 6 luni care asigură participantului accesul la sistemul de tranzacționare al PZU și care poate fi acordat participantului la cerere în situații excepționale;
		5. *Cod de identificare al Participantului* – Cod alfanumeric alocat de către OPEE, unui utilizator al participantului, pentru a putea fi identificat pe PZU;
		6. *Codul de identificare al tranzacției* – Cod unic atribuit tranzacției de către sistemul de tranzacţionare al PZU, în momentul în care aceasta este înregistrată în sistemul de tranzacţionare;
		7. *Executare a unei oferte* – Stabilirea unei tranzacţii pe PZU care satisface condiţiile ofertei, de către participantul la PZU care a introdus-o, în urma derulării mecanismului de cuplare;
		8. *Generație a ofertelor bloc interdependente* (aflate în legătură) – Nivelul asociat unei oferte bloc în cadrul familiei de oferte bloc interdependente;
		9. *Garanţie financiară* – Scrisoare de garanție bancară sau depozit bancar destinate garantării obligaţiilor de plată ale participanţilor la PZU faţă de OPEE, acceptate de acesta în baza prevederilor unei proceduri publice;
		10. *Limita de tranzacţionare cantitativă* – cantitatea maximă orară de energie electrică acceptată de OPEE ca sumă a cantităţilor din ofertele unui participant la PZU, conform solicitării prealabile a acestuia;
		11. *Limita de tranzacţionare valorică* – valoarea maximă însumată a perechilor preţ-cantitate şi ofertelor bloc de cumpărare, acceptată de OPEE pentru un participant la PZU, corespunzătoare garanţiilor financiare disponibile ale acestuia;
		12. *Notificare fizică* – Informare în cadrul sistemului de tranzactionare transmisă OST privind schimburile de energie electrică cu fiecare PRE urmare a tranzacțiilor încheiate pe PZU de către membrii PRE respectiv, pentru fiecare interval de tranzacționare și, respectiv, informare privind schimburile de energie electrică cu PRE-PZU transmise de către fiecare PRE pentru tranzacțiile încheiate pe PZU de către membrii PRE;
		13. *Ofertă bloc independentă* – Ofertă bloc a cărei executare nu este condiționată de și/sau nu condiționează executarea altei oferte bloc;
		14. *Oferte bloc interdependente* – Ofertele bloc aflate în legătură una faţă de alta pentru care acceptarea uneia dintre acestea (oferta copil) poate avea loc doar dacă a fost acceptată cealaltă ofertă bloc (oferta părinte) a participantului la PZU pentru ziua de tranzacţionare respectivă;
		15. *Parte Responsabilă cu Echilibrarea constituită de OPEM S.R.L.* – (PRE-PZU) Partea responsabilă cu echilibrarea constituită de către OPEE în vederea asumării responsabilității echilibrării pentru toate tranzacțiile comerciale pe PZU în care se angajează în calitate de contraparte. PRE-PZU nu are dreptul să-şi asume responsabilitatea echilibrării pentru:

a) niciun punct de racordare

b) niciun participant la PZU.

* + 1. *Participant la PZU* – Participant care se înscrie la PZU pe baza regulilor aprobate de ANRE și detaliate în *Procedura privind înregistrarea, suspendarea și revocarea/retragerea participanţilor la pieţele de energie electrică pe termen scurt (PZU și PPZ)* şi care respectă *Contractul cadru de participare la PZU și PPZ*, precum şi reglementările naţionale corespunzătoare participării la piaţa de energie electrică aplicabile;
		2. *Preţ maxim al scalei de preţ* – Valoarea maximă a preţurilor la care pot fi introduse oferte;
		3. *Preţ minim al scalei de preţ* – Valoarea minimă a preţurilor la care pot fi introduse oferte (zero);
		4. *Poartă în sistemul de tranzacţionare* – Stare asociată unui anumit proces desfăşurat în cadrul sistemului de tranzacţionare, care permite realizarea unor acțiuni specifice procesului respectiv. Starea sistemului de tranzacţionare permite efectuarea acțiunilor relevante exclusiv în perioada în care poarta este deschisă. Poarta de ofertare permite înscrierea ofertelor în sistemul de tranzacționare;
		5. *Poartă de matching* – Stare a sistemului de tranzacţionare asociată procesului de stabilire a tranzacțiilor pe PZU, respectiv de stabilire a prețului de închidere a pieței și a cantităților tranzacționate prin alocarea pe portofoliul fiecărui participant folosind rezultatele furnizate de algoritmul de tranzacționare, Euphemia;
		6. *Publicarea rezultatelor* – În contextul prezentei proceduri, punerea la dispoziția participanților la PZU a confirmărilor de tranzacții este referită și ca publicare a rezultatelor;
		7. *Scrisoare de garanție bancară de plată* – document prin care banca garantă se angajează în mod irevocabil și necondiționat să plătească, la prima solicitare scrisă a OPCOM S.A. orice sumă până la concurența unei sume maxime stabilite de către Participantul la PZU, în calitate de ordonator al garanției. Este emisă pe o perioadă limitată de timp, conform modelului agreat de comunitatea bancară;
		8. *Sistem de tranzacţionare pe PZU* – Sistem informatic stabilit și menținut de OPEE în scopul administrării PZU, referit în continuare prin acronimul ST;
		9. *Surplusul cumpărătorului* – Concept economic care reflectă diferenţa dintre suma maximă pe care cumpărătorul ar fi fost dispus să o plătească pentru energia electrică cumpărată, conform ofertelor transmise şi suma dată de cumpărător pentru aceasta;
		10. *Surplusul vânzătorului* – Concept economic care reflectă diferenţa dintre suma primită de vânzător pentru energia electrică vândută şi suma minimă pe care ar fi fost dispus să o primească pentru aceasta, conform ofertelor transmise;

# 5. DOCUMENTE DE REFERINŢĂ

* + 1. Legea cu privire la energia electrică Nr. LP107/2016 din 27.05.2016, cu modificările şi completările ulterioare;
		2. Regulile pieței energiei electrice aprobate prin Hotărârea Consiliului de administrație al ANRE nr. 283/2020 din 07 august 2020, cu modificările și completările ulterioare;
		3. Contractul cadru de participare la Piaţa pentru Ziua Următoare (PZU) și Piaţa pe Parcursul Zilei (PPZ);
		4. Procedura operațională privind constituirea, verificarea și utilizarea garanțiilor financiare pentru participarea la Piaţa pentru Ziua Următoare;
		5. Procedura operațională privind încasările și plăţile aferente tranzacţiilor pe Piaţa pentru Ziua Următoare;
		6. Procedura privind înregistrarea, suspendarea, revocarea/retragerea participanţilor la pieţele organizate de energie electrică (PZU și PPZ);
		7. Metodologia de calculare, aprobare şi aplicare a tarifului reglementat pentru serviciul de operarea pieţei energiei electrice, aprobată prin Hotărîrea ANRE nr. 395/2019, cu modificările și completările ulterioare.

# 6. ORGANIZAREA PIEȚEI PENTRU ZIUA URMĂTOARE

## 6.1. PARTICIPAREA LA PZU

* + 1. Participarea la PZU este voluntară, fiind permisă participanţilor la piaţă care au fost înregistraţi ca participanţi la PZU.
		2. Pentru a deveni participant la PZU, un participant la piaţă trebuie să fie înregistrat de OPEE conform prevederilor RPEE și celor din *Procedura privind înregistrarea, suspendarea și revocarea/retragerea participanţilor la pieţele de energie electrică pe termen scurt (PZU și PPZ)*.
		3. Operatorii de sistem (operatorul sistemului de transport și operatorii sistemelor de distribuție) pot deveni participanţi la PZU şi pot participa la PZU numai în scopul îndeplinirii funcţiilor lor prevăzute expres în lege și în Regulile pieței energiei electrice.
		4. Înainte de a transmite oferte de vânzare/cumpărare energie electrică, participanții trebuie să îndeplinească cerințele necesare privind accesul la sistemele de tranzacționare și cerințele legate de partea de garantare și decontare, conform prevederilor din procedurile relevante aferente piețelor.
		5. Un participant la piaţă este înregistrat ca participant la PZU ulterior înregistrării sale ca PRE.
		6. La înregistrare, fiecare participant la PZU primeşte un cod de identificare pe PZU. În cazul în care participantul are alocată responsabilitatea echilibrării la mai multe PRE, se va aloca participantului cod diferit de identificare pentru fiecare PRE în parte, participarea la piață fiind individuală (ofertare și tranzacționare) pentru fiecare cod alocat.
		7. Un participant la PZU se poate retrage din proprie iniţiativă de pe PZU, în condiţiile specificate în aceeaşi procedură.
		8. OPEE poate suspenda sau revoca înregistrarea unui participant la PZU în oricare dintre următoarele cazuri, detaliate în *Procedura privind înregistrarea, suspendarea și revocarea/retragerea participanţilor la pieţele de energie electrică pe termen scurt (PZU și PPZ)*:
* dacă participantul la PZU nu mai îndeplineşte una sau mai multe dintre condiţiile necesare pentru înregistrarea ca participant la PZU;
* dacă participantul la PZU nu respectă prevederile din *Contractul cadru de participare la PZU și PPZ* şi prevederile specifice din RPEE.
	+ 1. OPEE aprobă *Contractul cadru de participare la PZU și PPZ*, care cuprinde drepturile şi responsabilităţile reciproce ale OPEE şi ale participantului la această piaţă.
		2. După semnarea de către reprezentantul autorizat al solicitantului a *Contractului cadru de participare la PZU și PPZ*, înregistrarea ca participant la PZU devine efectivă începând cu data intrării în vigoare a acestuia.
		3. OPEE comunică participantului datele de acces la sistemul local de tranzacționare.
		4. Retragerea, suspendarea sau revocarea unui participant la PZU nu exonerează participantul de îndeplinirea obligaţiilor angajate pe PZU până la acel moment.
		5. OPEE întocmeşte şi păstrează un Registru de tranzacționare, care conţine informaţiile relevante despre fiecare participant la PZU.
		6. În vederea îndeplinirii sarcinilor de programare şi notificare faţă de OST şi în scopul realizării decontării fizice a tranzacţiilor încheiate pe PZU, OPEE înregistrează la OST un PRE dedicat tranzacţiilor încheiate pe PZU (PRE-PZU), în calitatea sa de contraparte în aceste tranzacţii.
		7. În PRE-PZU înregistrat de OPEE nu mai pot intra alţi membri, iar toate tranzacţiile sunt executate prin intermediul schimburilor de energie electrică cu alte PRE-uri notificate în sistemul pieţei de echilibrare administrate de OST.
		8. OPEE poate realiza opriri planificate pentru mentenanța ST, precum și pentru implementarea unor soluții de îmbunătătire ale ST, în intervalul cărora funcționarea ST va fi întreruptă. OPEE va notifica participanții la piață asupra opririlor planificate ale sistemului informatic în timp util și luând în considerare gradul de urgență privind eventuale îmbunătățiri necesare.

## 6.2. ASPECTE GENERALE

* + 1. O ofertă este acceptată doar dacă este introdusă de un participant la PZU sau de OPEE în numele acestuia, dacă este mandatat în acest sens, şi anume dacă oferta conţine codul de identificare al participantului la PZU înregistrat.
		2. Pe PZU se încheie, în fiecare zi de tranzacţionare, tranzacţii ferme cu energie electrică activă pentru fiecare interval de tranzacţionare al zilei de livrare corespunzătoare, pe baza ofertelor transmise de participanţii la PZU.
		3. Tranzacţiile pe PZU se efectuează prin corelarea ofertelor de vânzare şi de cumpărare utilizând algoritmul Euphemia agreat pentru soluția unică de cuplare la nivel european, care permite obținerea unui beneficiu social maxim prin integrarea ofertelor orare și ofertelor bloc.
		4. OPEE este contraparte pentru fiecare participant la PZU, în tranzacţiile încheiate pe PZU.
		5. Tranzacţiile sunt finalizate prin livrarea fizică a energiei electrice în SE, în ziua de livrare.
		6. Livrarea energiei electrice se consideră realizată prin transmiterea notificărilor fizice în conformitate cu prevederile din *Regulile pieţei energiei electrice*, pentru tranzacţiile încheiate pe PZU.
		7. Livrarea energiei electrice se face în orice punct de injecţie sau extracţie al SE.
		8. Tranzacţiile încheiate pe PZU determină o obligaţie a respectivului participant la PZU de a livra energia electrică, în cazul în care tranzacţiile s-au bazat pe oferte de vânzare, sau o obligaţie de a achiziționa energia electrică, în cazul în care tranzacţiile s-au bazat pe oferte de cumpărare, în conformitate cu specificaţiile respectivei tranzacţii.
		9. Fiecare tranzacţie pe PZU se referă la un interval de tranzacţionare, acesta fiind o oră a unei zile de livrare, primul interval de tranzacţionare fiind intervalul dintre ora 0:00 şi ora 1:00 aferent zilei de livrare.
		10. Ziua de livrare are 24 de intervale de tranzacţionare, cu excepţia zilei de trecere de la ora de vară la cea de iarnă, care are 25 de intervale de tranzacţionare, şi a zilei de trecere de la ora de iarnă la cea de vară, care are 23 de intervale de tranzacţionare.
		11. Mecanismul de tranzacționare pe PZU este licitația închisă, respectiv ofertarea este permisă până la ora de închidere a pieței, participanții putând vizualiza exclusiv ofertele proprii. Ulterior închiderii porții de ofertare se realizează corelarea ofertelor prin rularea algoritmului Euphemia.
		12. Principiile mecanismului de licitaţie care se aplică ofertelor sunt următoarele:
1. corelarea ofertelor asigură un mediu nediscriminatoriu participanţilor la PZU;
2. corelarea ofertelor se desfăşoară în conformitate cu specificaţiile acestora;
3. rezultatele licitaţiei se publică într-un termen rezonabil după ora de închidere a porţii PZU.
	* 1. Algoritmul utilizat pentru corelarea ofertelor şi determinarea PIP în procesul de licitație închisă are ca principiu maximizarea bunăstării sociale la nivelul zonei de ofertare, respectiv la nivelul pieţei naţionale şi anume a sumei dintre surplusul vânzătorului și surplusul cumpărătorului. Prin utilizarea unui astfel de algoritm se urmăreşte alocarea eficientă a resurselor din piaţa de energie electrică, luând în considerare toate ofertele introduse, fie acestea oferte orare fie oferte bloc.
		2. Existenţa ofertelor bloc, care sunt acceptate doar dacă sunt respectate pe toate intervalele orare condiţiile specifice la definirea acestor oferte, transformă problema într-una complexă, soluţia fiind utilizarea unui algoritm de optimizare care să rezolve problema principală de maximizare a bunăstării sociale.
		3. Ca regulă generală, o ofertă bloc este executată sau nu, prin compararea preţului său cu media preţurilor de închidere în orele respective, ponderate cu cantităţile din fiecare oră ale ofertei bloc. Având în vedere complexitatea problemei, este posibil ca o ofertă bloc să nu fie executată chiar dacă preţul său ar fi permis executarea la preţul de închidere. O astfel de ofertă respinsă de algoritmul de tranzacționare se numește ofertă respinsă paradoxal. Dimensiunea ofertei bloc prin cantitatea ofertată influențează probabilitatea de respingere paradoxală a unui bloc.
		4. OPEE utilizează rezultatele furnizate de Euphemia pentru determinarea tranzacţiilor pe PZU ale fiecărui participant la PZU prin alocarea pe portofoliile participanților.

## 6.3. OFERTAREA PE PZU

* + 1. Prevederile acestei secțiuni se aplică de către participanţii la PZU şi OPEE în activitatea de ofertare, respectiv de validare a ofertelor pentru tranzacţionarea zilnică de energie electrică pe PZU.
		2. Participanţii la PZU introduc/modifică oferte de vânzare sau de cumpărare a energiei electrice pentru ziua de livrare.
		3. Participantul poate transmite oferte cu preț pozitiv sau zero. Doar participanții care transmit oferte de vânzare pentru producția înregistrată ca producție prioritară pot oferta această producție cu preț zero.
		4. Oferta de vânzare sau de cumpărare transmisă de participanții la piața de energie electrică care exploatează unități de producere este limitată de capacitatea instalată a acestora. Odată cu înregistrarea la piață, participantul care exploatează unități de producere are obligativitatea notificării OPEE privind capacitatea instalată, pentru a fi setată în sistemul de tranzacționare. Acesta are obligația notificării oricărei actualizări intervenite în capacitatea instalată furnizând licența actualizată sau alt document eliberat de ANRE care certifică această modificare.
		5. Până la ora de închidere a PZU, participanţii la PZU pot introduce/modifica/anula oferte de vânzare sau de cumpărare, sistemul de tranzacţionare luând în considerare ultima formă a ofertei fiecărui participant la PZU. După această oră, ofertele nu mai pot fi modificate sau anulate, ele fiind ferme şi irevocabile.
		6. OPEE determină curba ofertei prin combinarea tuturor perechilor preţ-cantitate din ofertele orare de vânzare, sortate în ordine crescătoare a preţurilor, începând cu perechea preţ-cantitate cu preţul cel mai mic până la cea cu preţul cel mai mare.
		7. OPEE determină curba cererii prin combinarea tuturor perechilor preţ-cantitate din ofertele orare de cumpărare, sortate în ordinea descrescătoare a preţurilor, începând cu perechea preţ-cantitate cu preţul cel mai mare, până la cea cu preţul cel mai mic.

### A) Caracteristicile ofertelor pe PZU

* + 1. O ofertă exprimă angajamentul ferm al participantului la PZU de a intra într-un contract având ca obiect vânzarea sau cumpărarea de energie electrică.
		2. Ofertele de vânzare/cumpărare de energie electrică se fac la nivel agregat pe portofoliul fiecărui participant la PZU.
		3. Oferta este definită de minim o pereche preț-cantitate. Cantitatea este exprimată în MWh cu 3 zecimale, iar preţul este exprimat în moneda națională (MDL) cu două zecimale.
		4. Ofertele pot fi de următoarele categorii:
1. oferte orare;
2. oferte bloc.

***OFERTE ORARE***

* + 1. Pentru fiecare interval de tranzacționare, un participant la PZU poate transmite o singură ofertă orară de cumpărare şi o singură ofertă orară de vânzare.
		2. O ofertă orară de vânzare/cumpărare poate să conţină maxim 32 de perechi preț-cantitate. Prețul fiecărei perechi preț-cantitate reflectă prețul de tranzacționare acceptat de vânzător/cumpărător pentru energia ofertată în oferta orară respectivă la preț mai mic/mare.
		3. Fiecare pereche preţ-cantitate a unei oferte orare de cumpărare pentru un interval de tranzacţionare defineşte preţul unitar maxim la care participantul la PZU este dispus să cumpere cantitatea de energie electrică din perechea preţ-cantitate și cantitatea de energie din perechile preț-cantitate ofertate la preț mai bun (mai mare) din cadrul aceleiași oferte.
		4. Fiecare pereche preţ-cantitate a unei oferte orare de vânzare pentru un interval de tranzacţionare defineşte preţul unitar minim la care participantul la PZU este dispus să vândă cantitatea de energie electrică din perechea preţ-cantitate și cantitatea de energie din perechile preț-cantitate ofertate la preț mai bun (mai mic) din cadrul aceleiași oferte.
		5. Participanţii la PZU pot transmite la OPEE câte o limită de cantitate pentru cantitatea ofertată orar, separat pentru cumpărare și pentru vânzare, aplicabilă pentru fiecare oră, privind cantitatea maximă de ofertă ce poate fi ofertată de aceştia pe PZU, solicitându-i acestuia invalidarea ofertelor proprii care conţin cantități agregate orar mai mari decât această limită.
		6. Ofertele orare sunt independente și se pot transmite pentru toate cele 24 de intervale de tranzacționare, respectiv pe 23 de intervale de tranzacționare în ziua de trecere de la orarul de iarnă la orarul de vară și pentru 25 de intervale de tranzacționare în ziua de trecere de la orarul de vară la orarul de iarnă.

***OFERTE BLOC***

* + 1. Oferta bloc de vânzare sau de cumpărare pe PZU este o combinaţie de oferte simple de vânzare sau combinaţie de oferte simple de cumpărare aferente mai multor intervale orare, a căror executare este interdependentă, şi anume se execută toate sau nu se execută niciuna. Oferta bloc este caracterizată de o limită de preț și un volum orar.
		2. Ofertele bloc sunt definite de numărul intervalelor orare care formează blocul. Numărul intervalelor orare ale unei oferte bloc poate fi definit în sistemul de tranzacţionare de OPEE (oferte predefinite în sistem) sau de participant. Ofertele predefinite în sistem sunt disponibile tuturor participanţilor. Ofertele bloc definite de participant sunt disponibile exclusiv participantului care le-a definit.
		3. Ofertele bloc pot fi independente sau interdependente. Ofertele bloc pot fi interdependente numai dacă sunt de același sens, respectiv numai de vânzare sau numai de cumpărare.
		4. Două sau mai multe oferte bloc interdependente formează o familie de oferte bloc. O familie de oferte bloc interdependente formată din două generații cuprinde cel puțin o ofertă bloc „părinte” (ofertă a cărei acceptare se poate face prin îndeplinirea condiției de executare a ofertei bloc, independent de alte oferte) și o ofertă bloc „copil” (ofertă a cărei acceptare este condiționată suplimentar de acceptarea altei oferte bloc, numită ofertă bloc „părinte”).
		5. Ofertele bloc implementate în sistemul de tranzacționare al PZU au caracteristicile prevăzute în Anexa 1.

### B) Conținutul ofertelor pe PZU

* + 1. Ofertele orare transmise de către participanţii înregistraţi la PZU conţin cel puţin următoarele informaţii:

a) codul de identificare al participantului la PZU;

b) identificarea ca ofertă de vânzare sau ca ofertă de cumpărare;

c) identificarea ca ofertă orară;

d) valabilitatea (ziua de livrare, intervalul de tranzacţionare la care se referă);

e) cantitatea, pentru fiecare pereche preţ-cantitate;

f) preţul limită, pentru fiecare pereche preţ-cantitate.

* + 1. Ofertele bloc transmise de către participanţii înregistraţi la PZU conţin următoarele informaţii, după caz:

a) codul de identificare al participantului la PZU;

b) identificarea ca ofertă de vânzare sau ca ofertă de cumpărare;

c) identificarea ca ofertă bloc;

d) codul ofertei bloc de a cărei acceptare este condiționată, dacă este ofertă interdependentă de tip copil;

e) valabilitatea, și anume perioada de definiție a blocului (ziua de livrare, intervalele de tranzacţionare la care se referă, după caz);

f) cantitatea orară pentru intervalele din perioada de definiție a blocului;

g) preţul limită unitar acceptat pentru întreaga energie ofertată a blocului.

### C) Formatul ofertelor pe PZU

* + 1. Ofertele de cumpărare şi ofertele de vânzare nu pot fi combinate într-o singură ofertă.
		2. Preţurile ofertelor de vânzare/cumpărare pe PZU sunt introduse în MDL.
		3. Ofertele orare de vânzare sau de cumpărare pe PZU sunt monotone.
		4. O ofertă orară de vânzare monotonă constă în perechi preț-cantitate pentru un interval de tranzacționare, în care prețurile menționate în perechile preț-cantitate consecutive vor fi strict crescătoare.
		5. O ofertă orară de cumpărare monotonă constă în perechi preț-cantitate pentru un interval de tranzacționare, în care prețurile menționate în perechile preț-cantitate consecutive vor fi strict descrescătoare.
		6. Ofertele pot fi introduse prin interfața web a sistemului de tranzacționare al PZU sau prin încărcarea unui fișier de ofertă tip **.xml** care conține toate ofertele de un anumit sens (de vânzare/de cumpărare).
		7. În format **.xml**, un fișier de ofertă de vânzare/cumpărare cuprinde atât oferte orare, cât și oferte bloc. Înregistrarea unei noi oferte ca fișier **.xml** înlocuiește întreaga ofertă (orară și/sau bloc) existentă în sistemul de tranzacționare pentru un anumit sens (vânzare/ cumpărare).

### D) Înregistrarea ofertelor în sistemul de tranzacţionare al PZU

* + 1. Sistemul local de tranzacționare permite transmiterea în avans a ofertelor pentru maxim 6 zile de livrare (se pot deschide porțile de ofertare pentru maxim 6 zile de livrare) cu condiția încadrării în garanțiile de validare.
		2. Scala de preț în moneda națională MDL poate fi modificată în conformitate cu deciziile ANRE.
		3. Intervalul de înregistrare a ofertelor pentru ziua de livrare următoare se încheie la ora de închidere a porţii de ofertare PZU, respectiv la ora **12:00**.
		4. Înainte de ora de închidere a porţii PZU de ofertare, ofertele pot fi modificate sau anulate de către participantul la PZU care le-a introdus. Fiecare modificare stabileşte o nouă ofertă, doar ultima versiune de ofertă validă fiind cea care va fi luată în considerare de algoritmul de stabilire a tranzacțiilor pe PZU.
		5. Ofertele pot fi înregistrate de către participanţii la PZU:

a) prin intermediul interfeţei web a aplicaţiei PZU;

b) prin încărcarea fișierului de ofertă de tip **.xml** compatibil cu sistemul local de tranzacționare pe PZU.

* + 1. OPEE poate înregistra o ofertă (nouă sau modificată) în sistemul de tranzacționare în numele Participantului, dacă este mandatat în acest sens, și anume în situația în care participantul, aflat în imposibilitatea tehnică de a încărca în nume propriu oferta, solicită OPEE încărcarea ofertei în sistemul de tranzacționare în numele lui. OPEE va accepta înregistrarea ofertei în numele Participantului la solicitarea acestuia transmisă în timp util, doar dacă aceasta este transmisă pe e-mail (mesajul participantului va conține oferta/oferte pentru o singură zi de livrare) în format **.xml** și numai de la reprezentanții participantului având datele de contact declarate conform *Procedurii privind înregistrarea participanţilor la pieţele pe termen scurt de energie electrică (PZU și PPZ).*
		2. OPEE poate anula o ofertă existentă în sistemul de tranzacționare în numele Participantului, dacă este mandatat în acest sens, și anume în situația în care participantul, aflat în imposibilitatea tehnică de a anula oferta în nume propriu, solicită OPEE anularea ofertei în sistemul de tranzacționare în numele lui. OPEE va accepta anularea ofertei în numele Participantului la solicitarea acestuia transmisă în timp util, doar dacă Participantul face solicitarea **pe e-mail**, precizând clar tipul de ofertă (vânzare sau cumpărare) și ziua de livrare pentru care a fost introdusă. OPEE poate anula numai întreaga ofertă pe un anumit sens, de vânzare sau de cumpărare, și anume atât toate ofertele orare, cât și toate ofertele bloc pentru sensul și ziua de livrare solicitată. OPEE va accepta în acest sens solicitări de ștergere a ofertelor numai de la reprezentanții Participantului având datele de contact declarate conform *Procedurii privind înregistrarea participanţilor la pieţele pe termen scurt de energie electrică (PZU și PI).*
		3. După ora de închidere a porţii PZU, ofertele nu mai pot fi modificate sau anulate, fiind irevocabile.

### E) Validarea ofertelor

* + 1. Limitele de tranzacţionare se aplică sub formă de limite de cantitate sau limite de valoare.
		2. OPEE poate stabili şi modifica limita valorică de tranzacţionare pentru un participant la PZU, pe baza garanţiilor financiare disponibile ale acestuia.
		3. Fiecare participant la PZU poate solicita OPEE invalidarea ofertelor care conţin o cantitate orară totală mai mare decât o anumită limită specificată în avans de respectivul participant la PZU. Participanţii la PZU pot specifica limite de cantitate diferite pentru ofertele de cumpărare şi ofertele de vânzare.
		4. Prin excepție de la prevederile pct. 6.3.42., în vederea invalidării ofertelor de vânzare/cumpărare, limita specificată în avans transmisă de participantul la PZU care exploatează unități de producere, va fi limitată la capacitatea instalată a acestora. Odată cu înregistrarea la piață, participantul la PZU care exploatează unități de producere are obligativitatea notificării OPEE privind capacitatea instalată, în vederea verificării limitei de cantitate pentru validarea ofertelor de cumpărare şi respectiv a ofertelor de vânzare. Participantul la PZU are obligația notificării oricărei actualizări intervenite în capacitatea instalată furnizând licența actualizată sau alt document eliberat de ANRE care certifică această modificare.
		5. Dacă oferta nu respectă limita de tranzacţionare valorică stabilită de către OPEE conform *Procedurii privind încasările și plăţile aferente tranzacţiilor pe Piaţa de energie electrică pentru Ziua Următoare* , aceasta este respinsă. Participantul la PZU este notificat despre respingere printr-un mesaj transmis de către OPEE şi poate modifica oferta pentru încadrarea în limita de tranzacţionare, înainte de închiderea porţii PZU.
		6. Validarea ofertelor se face în mod automat de către sistemul de tranzacționare al PZU conform criteriilor de validare impuse prin specificaţiile privind conţinutul şi formatul ofertelor şi a regulilor aplicabile ofertelor din prezenta Procedură.
		7. Sistemul informatic va verifica, în vederea validării, fiecare ofertă înscrisă pentru a stabili îndeplinirea următoarelor criterii:
		8. Dreptul participantului de a tranzacţiona pe PZU, care poate fi afectat de expirarea licenţei sau de existenţa unei suspendări sau revocări valabilă în momentul ofertării;
		9. Posibilitatea de a oferta pentru ziua de livrare selectată, respectiv afișarea în interfața sistemului de tranzacționare a porţii de transmitere a ofertelor şi a stării acesteia (stare deschisă);
		10. Exprimarea corectă a cantităţilor şi preţurilor din punct de vedere al numărului de zecimale;
		11. Încadrarea preţurilor din ofertă în limitele scalei de preţ;
		12. Încadrarea cantităţilor agregate la nivel orar din ofertă în limita de volum declarată de participant, dacă acesta are o declaraţie în acest sens;
		13. Caracterul monoton al preţurilor;
		14. Încadrarea în numărul admis de perechi preț-cantitate pe interval orar per participant, în cazul ofertelor orare;
		15. Încadrarea în numărul admis de oferte bloc per participant, în cazul ofertelor bloc;
		16. Încadrarea în cantitatea maximă de definiție pentru ofertele bloc;
		17. Încadrarea în limitele valorice ale garanţiei de validare/disponibilă pentru ofertele de cumpărare.
		18. În cazul nerespectării unuia din criteriile de validare a ofertelor, sistemul informatic va invalida automat oferta şi va atenţiona participantul printr-un mesaj asupra motivului invalidării. Participantul poate corecta și retransmite oferta sau poate anula o ofertă oricând în perioada de ofertare.
		19. În situaţia înscrierii ofertei prin fişier de tip **.xml**, anterior verificării criteriilor de validare, sistemul verifică compatibilitatea fişierului de tip **.xml** cu sistemul, în caz de incompatibilitate afişând un mesaj de eroare în acest sens.

## 6.4. TRANZACȚIONAREA PE PZU

* + 1. OPEE și participanții la piață au responsabilitatea validării rezultatelor pe baza principiilor de piață, respectiv OPEE din perspectiva alocării pe portofoliile de oferte și participanții la piață din perspectiva propriilor oferte.
		2. Principiile de validare a rezultatelor tranzacționării sunt:
		3. Ofertele orare de vânzare nu sunt executate pentru cantităţile ofertate la preţuri mai mari decât PIP.
		4. Ofertele orare de cumpărare nu sunt executate pentru cantităţile ofertate la preţuri mai mici decât PIP.
		5. Ofertele orare de vânzare sunt executate pentru cantităţile ofertate la preţuri strict mai mici decât PIP.
		6. Ofertele orare de cumpărare sunt executate pentru cantităţile ofertate la preţuri strict mai mari decât PIP.
		7. Ofertele orare pot să nu fie executate sau pot fi executate parţial pentru cantităţile ofertate la vânzare/cumpărare la preţuri egale cu PIP.
		8. O ofertă bloc de vânzare nu va fi executată dacă preţul său este mai mare decât preţul mediu al pieţei rezultat din media PIP orare publicate pe intervalele de tranzacţionare la care se referă oferta bloc, ponderată cu volumele aferente fiecărui interval de tranzacţionare din oferta bloc.
		9. O ofertă bloc de cumpărare nu va fi executată dacă preţul său este mai mic decât preţul mediu al pieţei rezultat din media PIP orare publicate pe intervalele de tranzacţionare la care se referă oferta bloc, ponderată cu volumele aferente fiecărui interval de tranzacţionare din oferta bloc.
		10. În cazul în care intersecţia curbei cererii cu cea a ofertei are loc pe un interval comun de preţuri, PIP este stabilit la mijlocul intervalului comun de preţuri.
		11. În cazul în care intersecţia curbei cererii cu cea a ofertei are loc pe un interval comun de cantităţi, cantitatea tranzacţionată este cea maximă a intervalului comun de cantităţi.
		12. Toate tranzacțiile încheiate pe un interval de tranzacționare se fac la prețul de închidere a pieței rezultat pentru intervalul respectiv.
		13. Pentru perechile preţ-cantitate menţionate ca executate în rezultatele licitației se stabileşte o tranzacţie fermă între OPEE, pe de o parte, şi participantul la PZU, pe de altă parte, pentru livrarea energiei electrice în cantitatea final executată, la timpul (ziua de livrare, intervalul de tranzacţionare) specificate în ofertă şi la un preţ egal cu PIP stabilit pentru timpul respectiv.
		14. Livrarea energiei electrice aferentă unei tranzacţii încheiate pe PZU se consideră realizată odată cu transmiterea la OST, în cadrul procedurii transmiterii notificărilor fizice ale PRE conform reglementărilor în vigoare, a schimbului de energie electrică corespunzător, între PRE-PZU şi PRE-ul din care face parte participantul la PZU; toate PRE-urile au obligaţia de a transmite NF privind tranzacţiile pe PZU.

## 6.5. FUNCȚIONAREA ÎN REGIM NORMAL ȘI MĂSURI SPECIALE

* + 1. Funcționarea în regim normal înseamnă derularea automată a tuturor acțiunilor prevăzute aferente cuplării piețelor fără întreruperi sau întârzieri ale proceselor.
		2. Participanții au dreptul să transmită oferte, să modifice sau să anuleze ofertele deja înregistrate în sistemul de tranzacționare până la ora **12:00**, care reprezintă ora de închidere a porții PZU.
		3. OPEE pune la dispozitia participanților la PZU rezultatele tranzacționării prin intermediul confirmărilor de tranzacții, începând cu ora **12:10**.
		4. Preţul de închidere a pieței este stabilit de algoritm și ia în considerare curbele agregate ale cererii şi ofertei rezultate din combinarea ofertelor orare, precum şi ofertele bloc validate.
		5. Fiecare tranzacţie corespunde unei livrări de energie electrică la o putere constantă de-a lungul intervalului de tranzacţionare respectiv.
		6. OPEE transmite OST notificările fizice pentru fiecare PRE, pentru fiecare interval orar, aferente tranzacțiilor încheiate pe PZU de către membrii PRE-ului respectiv, cel mai târziu la ora **15:00**. Notificarea fizică a Schimburilor de energie electrică cuprinde 24 de intervale, respectiv 25 sau 23 în zilele de schimbare a orei, după caz.
		7. OPEE pune la dispoziția fiecărei PRE o notificare fizică a schimburilor de energie cu PRE-PZU pentru fiecare interval orar, aferente tranzacțiilor încheiate pe PZU de către membrii PRE-ului respectiv.
		8. Orice întârziere a termenelor prevăzute în funcționarea normală a procesului de cuplare este notificată participanților la piață.
		9. În cazul în care cu 15 minute înainte de închiderea PZU nu a fost transmisă nicio ofertă pe cel puțin unul din sensurile de ofertare OPEE va anunța fără întârziere amânarea orei de închidere a PZU și informează participanții la piață, ANRE și OST asupra situației. În acest caz, OPEE prelungește poarta de ofertare pentru 30 minute.
		10. În cazul înregistrării situației de la articolele 6.5.8. și 6.5.9. toate termenele aferente proceselor sesiunii de tranzacționare se decalează corespunzător.

## 6.6. STABILIREA CANTITĂȚILOR ȘI A PREȚULUI DIN TRANZACȚIONARE

### A) Algoritmul utilizat

* + 1. Pentru tranzacționarea pe piața pentru ziua următoare, se folosește algoritmul Euphemia (algoritm aplicat la nivel european pentru cuplarea prin preţ a regiunilor în vederea creării pieţei interne europene de energie electrică) care urmărește maximizarea bunăstării sociale, şi anume a sumei dintre surplusul vânzătorului (diferența dintre valoare volumului tranzacționat și valoare ofertei aferentă volumului tranzacționat) și surplusul cumpărătorului (diferența dintre valoare ofertei aferentă volumului tranzacționat și valoarea volumului tranzacționat).

### B) Reguli specifice privind stabilirea prețului

* + 1. Prețul este stabilit în moneda națională cu 2 zecimale de către algoritmul de tranzacționare.
		2. OPEE completează curbele ofertelor orare astfel:

a) Dacă cel mai mare preţ cerut prin ofertele de vânzare este mai mic decât preţul maxim al scalei de preţ pentru PZU, atunci se va adauga o pereche fictivă la vânzare cu o cantitate egală cu zero şi un preţ egal cu preţul maxim al scalei;

b) Dacă cel mai mic preţ cerut prin ofertele de cumpărare este mai mare decât preţul minim al scalei de preţ pentru PZU, atunci se va adauga o pereche fictivă la cumpărare cu o cantitate egală cu zero şi un preţ egal cu preţul minim al scalei.

* + 1. În cazul în care există cel puțin o ofertă pentru cel puțin un interval orar al zilei de livrare, procesul de calcul e rulat, algoritmul Euphemia furnizând preț pentru fiecare interval conform unor reguli prestabilite, astfel:
1. Dacă nu există oferte de cumpărare, PIP declarat este egal cu media aritmetică între prețul minim al scalei de preă (zero) și cel mai mic preț al ofertelor de vânzare;
2. Dacă nu există oferte de vânzare, PIP declarat este egal cu media aritmetică între prețul maxim al scalei de preț și cel mai mare preț al ofertelor de cumpărare;
3. Dacă nu există oferte de vânzare și nici oferte de cumpărare, PIP declarat este egal cu media aritmetică între limita minimă (zero) și limita maximă a scalei de preț;
4. Dacă nu există intersecție între curba cererii și curba ofertei, PIP declarat este egal cu media aritmetică între cel mai mare preț al ofertei de cumpărare și cel mai mic preț al ofertei de vânzare.

### C) Principii privind executarea ofertelor și stabilirea cantităților tranzacționate

* + 1. Ofertele orare de vânzare la preț mai mic și ofertele orare de cumpărare la preț mai mare decât PIP sunt executate în întregime.
		2. Ofertele orare de vânzare la preț mai mare și ofertele orare de cumpărare la preț mai mic decât PIP nu sunt executate.
		3. Ofertele orare pot să nu fie executate sau să fie executate parţial sau total pentru cantităţile ofertate la vânzare/cumpărare la preţuri egale cu PIP.
		4. Condiția de executare a unei oferte bloc: pentru oferta bloc de vânzare, aceasta este acceptată dacă prețul mediu per MWh tranzacționat în cadrul blocului este cel puțin egal cu prețul de ofertă al blocului, iar pentru oferta bloc de cumpărare, prețul mediu per MWh tranzacționat în cadrul blocului este cel mult egal cu prețul de ofertă al blocului.
		5. În principiu, o ofertă bloc independentă este executată dacă se îndeplinește condiția de executare a ofertei bloc.
		6. Situațiile posibile de executare sau neexecutare a ofertelor bloc sunt următoarele:

a) o ofertă bloc independentă nu este executată dacă nu se îndeplinește condiția ofertei bloc;

b) o ofertă bloc independentă poate să nu fie executată chiar dacă se îndeplinește condiția ofertei bloc. Aceste oferte se resping prin rularea algoritmului de cuplare și se numesc oferte bloc respinse în mod paradoxal.

c) o ofertă bloc interdependentă care este ofertă bloc „părinte” (ofertă a cărei acceptare se poate face prin îndeplinirea condiției de executare a ofertei bloc, independent de alte oferte) poate fi executată chiar dacă nu se îndeplinește condiția ofertei bloc în situația în care oferta bloc „copil” (ofertă a cărei acceptare este condiționată suplimentar de acceptarea altei oferte bloc, numită ofertă bloc „părinte”) a sa completează prețul mediu per MWh tranzacționat în cadrul blocului astfel încât, per total, să se respecte condiția de executare a ofertei bloc „părinte”.

## 6.7. CONFIRMAREA TRANZACȚIILOR

### A) Emiterea confirmărilor tranzacțiilor

* + 1. Tranzacţiile pe PZU se încheie în fiecare zi de tranzacţionare și reprezintă angajamente ferme ale participanților la PZU.
		2. Fiecare tranzacție corespunde unui interval de tranzacționare exprimat în ore EET aferent zilei de livrare pentru care s-a încheiat tranzacția.
		3. Începând cu ora **12:10** OPEE pune la dispoziția participanților confirmările de tranzacție, separat pentru fiecare interval de tranzacționare.
		4. În regim de funcționare normală, confirmările de tranzacții sunt generate în mod automat de sistemul de tranzacționare al PZU de îndată ce se închide poarta de matching și se deschide poarta pentru publicarea rezultatelor tranzacțiilor (punerea la dispoziția participanților a confirmărilor de tranzacții). În cazul întârzierii procesului de tranzacționare, confirmările de tranzacții sunt puse la dispoziția participanților la piață de îndată ce procesul de tranzacționare s-a încheiat.
		5. Confirmările de tranzacții puse la dispoziția participanților vor conține următoarele informații:
* Ziua de livrare;
* Tipul de ofertă: ofertă orară (SHB) sau ofertă bloc (BLB);
* Sensul ofertei: vânzare sau cumpărare;
* Intervalul orar, respectiv intervalul de definiție a blocului pentru care s-a încheiat tranzacția;
* Codul de identificare al tranzacției;
* Versiunea ofertei care a intrat în tranzacție;
* Detaliile ofertei: perechile preț-cantitate;
* Cantitatea tranzacționată și PIP.

### B) Întârzierea generării confirmărilor de tranzacții

* + 1. În situația apariției unor întârzieri ale procesului de tranzacționare și întârzierii publicării rezultatelor față de programul de publicare a acestora în regimul de funcționare normală, OPEE transmite participanților la piață comunicarea privind întârzierea publicării rezultatelor prin mesajul *Publicarea rezultatelor pieței întârzie*.
		2. În situația întârzierii procesului de tranzacționare, OPEE generează și pune la dispoziția participanților confirmările de tranzacții de îndată ce rezultatele procesului intern de tranzacționare sunt disponibile.
		3. În cazul situațiilor în care participanții nu pot accesa confirmările de tranzacții, OPEE va notifica participanții și OST asupra situației apărute, va deschide canalele de comunicație prin e-mail prevăzute în *Secțiunea 6.9.: Situațiile de urgență* și va transmite confirmările de tranzacții în cel mai scurt timp posibil.

### C) Contestații la confirmările de tranzacții

* + 1. Participanții la PZU au la dispoziție 20 de minute de la momentul punerii la dispoziție/transmiterii prin canale alternative a confirmărilor de tranzacții pentru a transmite contestații la confirmările de tranzacții.
		2. Dacă participantul nu transmite contestații la confirmările de tranzacții în intervalul de timp prevăzut, tranzacțiile se consideră acceptate.
		3. Contestațiile sunt înregistrate în sistemul de tranzacționare al PZU prin interfața web în timp real.
		4. Orice contestaţie transmisă nu exonerează Participantul la PZU în cauză de îndeplinirea obligaţiilor rezultate din tranzacţiile contestate.

## 6.8. DECONTAREA

* + 1. OPEE elaborează procedurile pentru realizarea funcţiilor specifice decontării conform prezentelor prevederi.
		2. Fiecare solicitant care doreşte să fie înregistrat în calitate de participant la PZU, trebuie să deschidă un cont în numerar la o bancă care îndeplineşte criteriile prevăzute în *Procedura privind încasările și plăţile aferente tranzacţiilor pe Piaţa de energie electrică pentru Ziua Următoare* elaborată de OPEE, denumită în continuare bancă de decontare.
		3. OPEE deschide un cont central al PZU la un Prestator de servicii de plată pentru Beneficiarul plății din Republica Moldova, pentru încasările și plățile aferente tranzacţiilor încheiate pe PZU.
		4. Un solicitant care doreşte să devină participant la PZU depune la OPEE, înainte de a transmite oferte de oferte de cumpărare energie electrică, mandatul privind plata prin debitare directă care să permită OPEE încasarea sumelor la care este îndreptăţit conform notelor de decontare.
		5. OPEE are dreptul să solicite participantului la PZU constituirea unei garanţii financiare înainte ca respectivul participant la PZU să transmită oferte de cumpărare.
		6. OPEE elaborează procedura pentru determinarea necesarului şi a tipurilor de garanţii financiare solicitate, privind realizarea şi verificarea constituirii garanţiilor (*Procedura operațională privind constituirea, verificarea și utilizarea garanțiilor financiare pentru participarea la Piaţa pentru Ziua Următoare*), precum şi procedura privind efectuarea încasărilor/plăţilor aferente tranzacţiilor pe PZU (*Procedura privind încasările și plăţile aferente tranzacţiilor pe Piaţa de energie electrică pentru Ziua Următoare*).
		7. Pentru fiecare participant la PZU, OPEE determină zilnic valoarea în MDL a obligaţiilor de plată/drepturilor de încasare, prin însumarea produselor dintre cantităţile şi preţurile pentru toate tranzacţiile pe care respectivul participant la PZU le-a încheiat cu OPEE pe PZU pentru ziua de livrare corespunzătoare.
		8. Separat pentru fiecare participant la PZU şi pentru fiecare zi de livrare, OPEE întocmeşte o notă de decontare zilnică ce cuprinde toate valorile nete care trebuie debitate sau creditate în contul central al PZU.
		9. OPEE pune la dispoziţia fiecărui participant la PZU, înainte de sfârşitul zilei de tranzacţionare, nota de decontare zilnică şi transmite ordine de plată de debitare directă pentru obligațiile de plată nete către Prestatorul de servicii de plată pentru Beneficiarul plății la care este deschis contul central al PZU, conform prevederilor *Procedurii operaționale* privind încasările și plăţile aferente tranzacţiilor pe Piaţa pentru Ziua Următoare.
		10. Notele de decontare trebuie achitate prin mecanismul de debit direct în termenele prevăzute în *Procedura operațională* privind încasările și plăţile aferente tranzacţiilor pe Piaţa pentru Ziua Următoare. Plăţile se consideră efectuate la data la care valorile corespunzătoare au fost debitate sau creditate în contul central al PZU.

## 6.9. SITUAŢIILE DE URGENŢĂ

* + 1. Nu se poate stabili PIP prin procesul normal de calcul în situațiile în care:
1. din cauza nefuncționării sau funcționării defectuoase a sistemului de tranzacționare, nu se poate finaliza procesul de calcul și, în consecință, nu se poate determina PIP pentru zona de ofertare națională sau
2. dacă nu a existat pentru o zi de livrare niciun interval orar în care să existe cel puțin o ofertă.
	* 1. În situațiile menționate în articolul 6.9.1. OPEE informează participanții la PZU, OST şi ANRE că nu a fost posibilă închiderea pieței, iar prețul PZU este declarat convențional la valoarea sa stabilită sau declarată, după caz, pentru intervalul de tranzacționare respectiv al zilei anterioare, care este ziua bancară anterioară, dacă incidentul are efect asupra unei zile bancare, sau ziua nebancară anterioară, dacă incidentul are efect asupra unei zile nebancare.
		2. Situaţiile de urgenţă privind funcţionarea defectuoasă a sistemului de tranzacţionare şi a căilor de comunicaţie proprii ale OPEE şi ale participanţilor la PZU se aplică atunci când pe această piaţă apare cel puţin una dintre următoarele situaţii:

a) atunci când din cauza nefuncţionării sau funcţionării defectuoase a căilor de comunicaţie proprii, unul sau mai mulţi participanţi la PZU nu pot transmite ofertele de vânzare/cumpărare pe PZU către, sau recepţiona confirmările de tranzacţie de la OPEE;

b) atunci când din cauza nefuncţionării sau funcţionării defectuoase a căilor de comunicaţie proprii, OPEE nu poate recepţiona ofertele transmise de participanţii la PZU sau nu poate transmite confirmările de tranzacţii către aceştia şi notificările fizice către OST.

* + 1. Responsabilităţile care revin OPEE, OST şi participanţilor la Piaţa pentru Ziua Următoare, privitor la cazurile de urgenţă menţionate sunt precizate în Tabelul următor:

|  |  |  |  |
| --- | --- | --- | --- |
| Nr. crt. | Caz 6.10.1. | Acţiune | Responsabil |
| 1 | a) | Deschiderea unui canal de comunicaţie alternativ de acces la internet | Participanţii la PZU şi OST |
| 2 | Notificarea OPEE prin e-mail asupra situaţiei create şi transmiterea datelor ataşate la e-mail-ul de notificare şi/sau recepţionarea datelor prin e-mail de la OPEE |
| 3 | b) | Deschiderea unui canal de comunicaţie alternativ de acces la internet | OPEE |
| 4 | Notificarea OST şi participanţilor la piaţă, prin e-mail asupra situaţiei create, transmiterea şi/sau recepţionarea datelor prin e-mail către/de la OPEE |

## 6.10. COMUNICAREA OPEE ÎN CADRUL PROCESULUI DE TRANZACȚIONARE

* + 1. Participanții la PZU vor fi informați în cel mai scurt timp posibil despre orice eveniment ce are legătură cu procesul de tranzacționare la care aceștia iau parte, prin intermediul sistemului de tranzacționare, poștei electronice, website-ul OPEM S.R.L., în funcție de situație.
		2. OPEE asigură în permanență comunicarea cu participanții la PZU prin comunicările operaționale în scopul asigurării informării în egală măsură și simultane a tuturor participanților și desfășurării eficiente a procesului de tranzacționare.

# ANEXE

## ANEXA 1 – TIPURI DE OFERTE DISPONIBILE ÎN SISTEMUL DE TRANZACȚIONARE

1. În sistemul de tranzacționare al PZU pot fi introduse oferte bloc independente și oferte bloc interdependente.
2. Caracteristicile ofertelor bloc implementate în sistemul de tranzacționare sunt:
3. Tipul *Totul sau Nimic*, respectiv ofertele bloc pot fi acceptate în integralitatea lor sau dacă nu, respinse integral;
4. Perioada de definiție a blocului este formată din minim **2** intervale de tranzacționare;
5. Perioada de definiție a blocului este formată din intervale de tranzacționare consecutive;
6. Prețul de definiție a blocului este prețul unitar de ofertă, respectiv:

a) Prețul minim acceptat per MWh pentru toată energia ofertată în cadrul unui bloc de vânzare;

b) Prețul maxim oferit per MWh pentru toată energia ofertată în cadrul unui bloc de cumpărare.

1. Cantitatea de definiție a blocului este aceeași pentru toate intervalele de tranzacționare din perioada de definiție a blocului.
2. Caracteristicile ofertelor bloc interdependente:
3. Oferta bloc tip „copil” este o ofertă bloc a cărei acceptare depinde de acceptarea unei alte oferte bloc, numită ofertă bloc „părinte”;
4. Algoritmul Euphemia permite și executarea unei familii de oferte bloc pentru care, în cazul ofertelor bloc de vânzare, valoarea totală a blocului „părinte”, calculată la PIP, este mai mică decât valoarea de ofertă, respectiv în cazul ofertelor bloc de cumpărare, este mai mare decât valoarea de ofertă, cu condiția ca valoarea ofertei „copil” să compenseze, în termeni de bunăstare, această diferență;
5. Limite corespunzătoare ofertelor bloc:
6. Cantitatea minimă de definiție a blocului este de **0,001 MWh**;
7. Cantitatea maximă de definiție pentru ofertele bloc este de **20 MWh,** aceasta valoare putând fi ajustată pentru a menține în limite acceptabile performanțele algoritmului de tranzacționare în contextul lichidității pieței;
8. Numărul maxim de oferte bloc este **6** per participant, din care numărul maxim total al ofertelor bloc interdependente (aflate, de exemplu, în legătură de tip părinte-copil) este **6**;
9. Oferta bloc „părinte” poate avea numai o ofertă bloc „copil”;
10. Oferta bloc „copil” poate avea numai o ofertă bloc „părinte”;
11. O familie de oferte bloc poate avea maxim trei generații de oferte bloc interdependente, respectiv maxim 3 oferte bloc interdependente.
12. Preţul maxim al scalei de preţ este **+9999** **MDL/MWh**, iar preţul minim al scalei de preţ este **0** **MDL/MWh**. Aceste valori pot fi modificate în urma deciziei ANRE.

## ANEXA 2 – DREPTURI ȘI RESPONSABILITĂȚI

###

### 1. Participantul la PZU are următoarele drepturi

* 1. Să transmită oferte de vânzare şi/sau oferte de cumpărare de energie electrică pe PZU;
	2. Să declare volume limită orare aplicabile ofertelor proprii (separat pentru vânzare și cumpărare) şi să modifice acest volum numai cu notificarea scrisă prealabilă transmisă OPEE;
	3. Să modifice sau să anuleze oferta proprie de energie electrică şi să transmită oferta modificată în timpul orelor de transmitere a ofertelor pe PZU conform prevederilor Procedurii;
	4. În cazul în care nu poate accesa sistemul de tranzacţionare al PZU, să transmită Oferta proprie de energie în format **.xml** prin e-mail și să solicite OPEE încărcarea acesteia în numele său în sistemul de tranzacţionare al PZU, respectând prevederile prezentei proceduri;
	5. În cazul în care nu poate accesa sistemul de tranzacţionare al PZU, să solicite OPEE anularea ofertelor în numele lui, respectând prevederile prezentei proceduri;
	6. Să fie informat prin mesajele afişate de sistemul informatic al PZU asupra validării sau invalidării ofertelor sale;
	7. Să primescă notificări prin sistemul de tranzacționare prin care să fie informat cu privire la întârzierea generării confirmărilor de tranzacții și punerea acestora la dispoziția participanților;
	8. Să acceseze confirmările de tranzacții pentru fiecare zi de livrare prin intermediul sistemului de tranzacționare al PZU;
	9. Să solicite OPEE transmiterea confirmărilor de tranzacții prin canale alternative în situația în care participantul nu poate accesa sistemul de tranzacționare;
	10. Să acceseze Notele de decontare zilnice şi să solicite OPEE transmiterea acestora prin canale alternative de comunicaţie (e-mail) în situaţia în care nu poate accesa Sistemul de tranzacţionare al PZU;
	11. Să încaseze contravaloarea drepturilor nete de încasare, prevăzute în Notele de decontare zilnice și să documenteze, lunar, încasarea drepturilor și plata obligaţiilor, de regularizare, în valoare egală, reciproce;
	12. Să solicite şi să primească din partea OPEM S.R.L. asistenţă şi sesiuni de instruire practică cu privire la utilizarea Sistemului de tranzacţionare al PZU;
	13. Să fie informați de către OPEE că nu s-au primit oferte de cumpărare, respectiv de vânzare în cazul în care curba cererii sau curba ofertei pe piață conține o cantitate egală cu zero și în cazurile în care oferta este insuficientă sau este lipsă de cerere iar cantitatea totală a curbei ofertei este mai mică decât cererea minimă (cantitatea cerută la prețul maxim al scalei de preț).

### 2. Participantul la PZU are următoarele responsabilități

* 1. Să respecte prevederile prezentei Proceduri privind condiţiile şi modul de înscriere a ofertelor de energie electrică în sistemul de tranzacţionare al PZU;
	2. Să respecte formatul şi conţinutul cadru al ofertelor de energie pentru PZU conform prevederilor prezentei Proceduri;
	3. Să transmită ofertele de energie pentru PZU doar în intervalele de înregistrare a ofertelor precizate în Procedură;
	4. Să verifice corectitudinea datelor de ofertă din fișierul tip **.xml** înainte de transmiterea acestuia OPEE în vederea înregistrării ofertei în sistemul de tranzacționare de către OPEE în numele participantului la PZU;
	5. Să verifice dacă oferta transmisă pentru PZU a fost încărcată în sistemul de tranzacţionare;
	6. Să verifice corectitudinea datelor înregistrate în sistemul de tranzacționare al PZU din punct de vedere al cantităţilor şi preţurilor imediat după introducerea ofertei;
	7. Să verifice dacă oferta transmisă pentru PZU a fost validată;
	8. Să refacă oferta pentru PZU şi să o retransmită sistemului de tranzacţionare dacă aceasta nu a fost validată;
	9. Să contacteze imediat OPEE dacă nu primeşte o notificare de la acesta despre validarea sau invalidarea ofertei în termen de 15 minute de la transmiterea oficială a ofertei (momentul înscrierii ofertei în sistemul de tranzacţionare);
	10. Să anunțe OPEE despre apariția unei situații în care nu pot accesa confirmările de tranzacții;
	11. Să asigure disponibilităţile financiare necesare debitării contului său, deschis la Banca de decontare, la valoarea netă a obligațiilor de plată prevăzută prin Notele de decontare zilnice;
	12. Să verifice periodic înregistrările din fişierul Lista de înregistrări privind acţiunile semnificative desfăşurate pe PZU, fișier accesibil în sistemul de tranzacționare;
	13. Să anunţe telefonic în mod operativ OPEE asupra problemelor de conectare la aplicaţia informatică aferentă PZU şi să transmită prin e-mail, în timp util, oferta în format .xml în vederea încărcării acesteia în sistemul de tranzacţionare de către OPEE în numele său;
	14. Să păstreze în permanență lista actualizată a persoanelor împuternicite în relația cu OPEM S.R.L. conform prevederilor *Procedurii privind înregistrarea participanţilor la pieţele pe termen scurt de energie electrică (PZU și PPZ)*;
	15. Să respecte prevederile din *Procedura privind constituirea, verificarea și utilizarea garanțiilor financiare pentru participarea la Piața pentru Ziua Următoare de energie electrică*;
	16. Să respecte prevederile din *Procedura privind încasările și plățile aferente tranzacțiilor pe Piața pentru Ziua Următoare de energie electrică*;
	17. Să respecte prevederile din *Procedura privind înregistrarea participanţilor la pieţele pe termen scurt de energie electrică (PZU și PPZ)*;

### 3. OPEE are următoarele drepturi

* 1. Să invalideze ofertele de energie pentru PZU care nu corespund prevederilor prezentei Proceduri privind valabilitatea licenței, conţinutul, formatul şi ora de transmitere a ofertei;
	2. Să refuze încărcarea/anularea ofertelor în/din sistemul de tranzacționare la solicitarea Participantului, dacă acesta nu respectă prevederile prezentei Proceduri*;*
	3. Să invalideze oferta zilnică de cumpărare în cazul în care valoarea acesteia depăşeşte valoarea garanţei de validare/disponibile în conformitate cu *Contractul cadru de participare la PZU și PPZ* şi cu *Procedura privind constituirea, verificarea şi utilizarea garanţiilor financiare pentru participarea la Piaţa pentru Ziua Următoare*;
	4. Să invalideze ofertele Participantului dacă acesta se află în situația de a nu îndeplini condițiile pentru asumarea explicită a responsabilității echilibrării;
	5. Să introducă oferte în sistemul de tranzacţionare al PZU, la solicitarea participantului și în numele acestuia, doar în situația în care participantul nu poate accesa sistemul de tranzacționare al PZU;
	6. Să întârzie publicarea rezultatelor tranzacțiilor în condițiile stabilite de prezenta procedură;
	7. Să încaseze contravaloarea drepturilor nete de încasare, prevăzute în Notele de decontare zilnice prin transmiterea la banca cont central a instrucțiunilor de debitare directă aferente și să documenteze, lunar, încasarea drepturilor și plata obligaţiilor, de regularizare, în valoare egală, reciproce;
	8. Să solicite executarea scrisorii de garanție bancară în situația în care participantul la PZU nu a asigurat disponibilităţile financiare necesare debitării contului său deschis la banca de decontare.

### 4. OPEE are următoarele responsabilități

* 1. Să asigure un mediu de tranzacţionare în condiţii de corectitudine, obiectivitate, independenţă, echidistanţă, transparenţă şi nediscriminare în conformitate cu prevederile legislației primare și secundare aplicabile;
	2. Să asigure participanţilor la PZU asistență operativă cu privire la utilizarea sistemului de tranzacţionare al PZU;
	3. Să pună la dispoziţia participanţilor la PZU instrucțiunile de utilizare a sistemului de tranzacționare al PZU şi să-i informeze în timp util asupra oricăror modificării aduse acestuia prin mesaje de informare;
	4. Să valideze/invalideze ofertele de energie transmise de Participanţii la PZU conform prevederilor prezentei Proceduri;
	5. Să informeze Participantul despre validarea sau invalidarea motivată a unei oferte prin mesaje operative lansate de sistemul informatic al PZU;
	6. Să pună la dispoziția Participantului confirmările de tranzacție pentru fiecare zi de livrare;
	7. Să notifice Participantul asupra întârzierii publicării rezultatelor cuplării față de programul de publicare a acestora;
	8. Să transmită prin canale alternative de comunicație confirmările de tranzacție participantului care a solicitat aceasta în condițiile prevăzute de prezenta procedură;
	9. Să achite, integral, contravaloarea drepturilor nete de încasare prevăzute în Notele de decontare zilnice prin ordinele de plată emise pentru creditarea contului bancar deschis de căte Participantul la PZU la o bancă din Moldova;
	10. Să pună la dispoziţia Participanţilor la PZU prezenta Procedură şi să-i informeze asupra modificărilor efectuate ulterior în cadrul acestei Proceduri;
	11. Să respecte confidenţialitatea informaţiilor cu privire la ofertele şi tranzacţiile pe PZU ale Participanţilor, cu excepţia acelor situaţii când, în baza legii, a unor reglementări sau a solicitării din partea unei instanţe de judecată investite sau autorităţi publice autorizate se solicită dezvăluirea de informaţii;
	12. Să anunțe participanții la PZU prin mijloace alternative (telefon, e-mail, website) asupra întreruperii sistemului de tranzacționare în cazul situațiilor de funcționare defectuoasă sau de mentenanță programată conform prezentei Proceduri.

### 5. PRE din care face parte un Participant la PZU (fără a fi participant la PZU) are următoarele drepturi:

5.1. Să primească, la cerere, credențialele pentru conectarea la sistemul informatic post tranzactionare în vederea accesării Notificării Fizice create pe baza tranzactiilor aferente Participanţilor la PZU pentru care şi-a asumat responsabilitatea echilibrării.

5.2. Să fie anunţată prin canale de comunicație alternative (telefon, e-mail, website) în cazul întreruperii şi a reluării funcţionării sistemelor;

### 6. PRE din care face parte un Participant la PZU (fără a fi participant la PZU) are următoarele responsabilități:

6.1. Să nu comunice datele de acces la sistemul informatic post tranzacționare unor persoane neautorizate.

6.2. Să își salveze în sistemul informatic propriu Notificările fizice ale PRE-ului.